Rani ha ekia miatoꞌuai Iesu ꞌabi neiana ebenakia etibaha,
“Ierusalema aꞌi katohabona,
ia Hamaꞌu eꞌabiꞌuai aina Auba Robena katoꞌimana,
ꞌabina weiana au wai aba ahina benimi.
Ioane hanona beiai maearima ebaꞌuere robenakia,
ꞌa wapu aꞌi keboꞌo aonai wai hanona Auba Robe ai katoꞌuere robe.”
Iesu iꞌabana haukia kipokia tetoꞌu raninai ia tebakaina tetibaha,
“Obiapaka e,
bariu rani neianai Isaraela hanopakana ena hiabu kobeni muena,
u?”
Iesu ekia ꞌabi ebamuena etibaha,
“Rani mai wapu hanona Hamaꞌu kipona ena hiabuai aba ebaꞌorunakia,
wai emi bero ahaꞌi taba neiana aita kerama hauna katoꞌiobina.
ꞌA Auba Robe keriri wai ahamiai raninai hiabu katoaꞌina,
au pouꞌu katohinahina otaraina Ierusalemai,
Iudea mai Samaria aiarakia maikoinai,
abomo keaomo hanopaka puana.”
Iesu ꞌabi neiana ehinana murinai,
ia mahakia tohanai eaꞌi taeana ekaraꞌau kupa eao teihana,
ba ꞌauhao ha ia ekaiabuna,
weiana ia aꞌi teiha muena.
Ia kupai ekaraꞌau ꞌekana teiha ꞌiniꞌinina aonai,
beronai hau rua habuni porekia tebatotonakia hanona ia tekori turinakia.
Ba tehina benakia tetibaha,
“Galilea haumi e.
Taba buonai neia tukoroti tuaꞌa taea kupa ṯoihana?
Iesu bariu heremiai eaꞌi taeana kupa eao hauna haeamona kemue kemai bariu ekaraꞌau toihana ihobonai.”